smcproject/ml-wiki-sentences huggingface dataset:
ഇതിൽ കൽദായ കത്തോലിക്കാ സഭാധ്യക്ഷൻ ബാബിലോണിന്റെ പാത്രിയർക്കീസെന്നും, പൗരസ്ത്യ അസ്സീറിയൻ സഭാധ്യക്ഷനും പുരാതന പൗരസ്ത്യ സഭാധ്യക്ഷനും സെലൂക്യാ-ടെസിഫോൺ കാതോലിക്കോസ്-പാത്രിയർക്കീസുമാർ എന്നും അറിയപ്പെട്ടുവരുന്നു.
കിഴക്കിന്റെ കാതോലിക്കാ പാത്രിയർക്കീസുമാരുടെ പട്ടിക അവലംബം
കിഴക്കുംപുറം,പാലക്കാട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2022 ഡിസംബർ മുതൽ തുടരുന്നു.
തച്ചനട്ടുകര , കരിമ്പുഴ ഗ്രാമപഞ്ചായത്തുകളിൽ ആയി വ്യാപിച്ച് കിടക്കുന്ന ഒരു ഗ്രാമമാണ് കിഴക്കുംപുറം .
കിഴക്കുണരും പക്ഷി ഇംഗ്ലീഷ് വിലാസം https://ml.wikipedia.org/wiki/Kizhakkunarum_pakshi_film
വേണു നാഗവള്ളിയുടെ സംവിധാനത്തിൽ മോഹൻലാൽ , ശങ്കർ , മുരളി , രേഖ എന്നിവർ പ്രധാനവേഷങ്ങളിൽ അഭിനയിച്ച് 1991ൽ പ്രദർശനത്തിനെത്തിയ, സംഗീതപ്രധാനമായ ഒരു മലയാളചലച്ചിത്രമാണ് കിഴക്കുണരും പക്ഷി .
ഷിർദ്ദിസായി ക്രിയേഷൻസിന്റെ ബാനറിൽ പി.കെ.ആർ. പിള്ള നിർമ്മിച്ച ഈ ചിത്രം ഷിർദ്ദിസായി ക്രിയേഷൻസ് ആണ് വിതരണം ചെയ്തത്.
ഈ ചിത്രത്തിന്റെ കഥ ലിയോണിന്റേതാണ് .
തിരക്കഥയും സംഭാഷണവും രചിച്ചത് സംവിധായകൻ വേണു നാഗവള്ളി ആണ്.
അഭിനേതാക്കൾ മോഹൻലാൽ – അനന്തൻ ശങ്കർ – ഗോപി കൃഷ്ണൻ മുരളി – ജോണീ നെടുമുടി വേണു കരമന ജനാർദ്ദനൻ നായർ ജഗതി ശ്രീകുമാർ ഇന്നസെന്റ് – ഗിരിജാവല്ലഭ പണിക്കർ ശങ്കരാടി – ഈശ്വരമാമ മാള അരവിന്ദൻ അശോകൻ ജഗദീഷ് സന്തോഷ് നന്ദു രേഖ – മീര കവിയൂർ പൊന്നമ്മ സുകുമാരി ഉണ്ണിമേരി സംഗീതം
കെ. ജയകുമാർ , കോന്നിയൂർ ഭാസ് എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് രവീന്ദ്രൻ ആണ്.
ഗാനങ്ങൾ രഞ്ജിനി കാസറ്റ്സ് വിപണനം ചെയ്തിരിക്കുന്നു.
ഗാനങ്ങൾ മൺചിരാതുകൾ – കെ.ജെ. യേശുദാസ് സൗപർണ്ണികാമൃത വീചികൾ – കെ.ജെ. യേശുദാസ് അരുണകിരണമണിയും ഉദയം – കെ.ജെ. യേശുദാസ് , കെ.എസ്. ചിത്ര , കോറസ് (ഗാനരചന: കോന്നിയൂർ ഭാസ് ) ഹേ കൃഷ്ണാ ഹരേ കൃഷ്ണാ – കെ.എസ്. ചിത്ര , കോറസ് സൗപർണ്ണികാമൃത വീചികൾ – മിൻമിനി കിഴക്കുണരും പക്ഷീ – കെ.ജെ. യേശുദാസ് , സുജാത മോഹൻ അരുണകിരണമണിയും ഉദയം – കെ.എസ്. ചിത്ര , കെ.ജെ. യേശുദാസ് (ഗാനരചന: കോന്നിയൂർ ഭാസ് ) അണിയറ പ്രവർത്തകർ ഛായാഗ്രഹണം: കെ.പി. നമ്പ്യാന്തിരി ചിത്രസംയോജനം: എൻ. ഗോപാലകൃഷ്ണൻ കല: കെ. കൃഷ്ണൻ കുട്ടി ചമയം: വിക്രമൻ നായർ വസ്ത്രാലങ്കാരം: നടരാജൻ സംഘട്ടനം: ത്യാഗരാജൻ ലാബ്: വിജയ കളർ ലാബ് വാർത്താപ്രചരണം: വാഴൂർ ജോസ് നിർമ്മാണ നിയന്ത്രണം: പി.കെ. നായർ നിർമ്മാണ നിർവ്വഹണം: സുധാകരൻ വാതിൽപുറ ചിത്രീകരണം: മെറിലാന്റ് ശബ്ദലേഖനം: രാമലിംഗം അസിസ്റ്റന്റ് ഡയറക്ടർ: ബ്ലെസ്സി , സി.എസ്. സുധീഷ് സൗണ്ട് ഡയറക്ടർ: ദീപൻ ചാറ്റർജി പുറത്തേക്കുള്ള കണ്ണികൾ കിഴക്കുണരും പക്ഷി ഇന്റർനെറ്റ് മൂവി ഡാറ്റാബേസിൽ കിഴക്കുണരും പക്ഷി – മലയാളസംഗീതം.
കിഴക്കേ കല്ലട ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/East_Kallada_Gramapanchayat
കൊല്ലം ജില്ലയുടെ വടക്കുകിഴക്കേ ഭാഗത്ത് സ്ഥിതി ചെയ്യുന്ന ഒരു ഗ്രാമപഞ്ചായത്ത് പ്രദേശമാണ് കിഴക്കേ കല്ലട ഗ്രാമപഞ്ചായത്ത് (East Kallada).
പഞ്ചായത്തിന്റെ അതിരുകൾ  ശാസ്താം കോട്ട, പവിത്രേശ്വരം, കുണ്ടറ, പേരയം, പടിഞ്ഞാറേ കല്ലട എന്നീ പഞ്ചായത്തുകളാണ്‌.
വാർഡുകൾ സ്ഥിതിവിവരക്കണക്കുകൾ ജില്ല കൊല്ലം ബ്ലോക്ക് ചിറ്റുമല വിസ്തീര്ണ്ണം 12.2 ചതുരശ്ര കിലോമീറ്റർ ജനസംഖ്യ 20811 പുരുഷന്മാർ 10132 സ്ത്രീകൾ 10679 ജനസാന്ദ്രത 1706 സ്ത്രീ : പുരുഷ അനുപാതം 1054 സാക്ഷരത 92.31% അവലംബം
http://lsgkerala.in/eastkalladapanchayat Archived 2016-03-10 at the Wayback Machine .
കിഴക്കൂട്ട് അനിയൻ മാരാർ ഇംഗ്ലീഷ് വിലാസം https://ml.wikipedia.org/wiki/Kizhakoottu_Aniyan_Marar
കേരളത്തിലെ പ്രശസ്തനായ ചെണ്ട കലാകാരനാണ് കിഴക്കൂട്ട് അനിയൻ മാരാർ (യഥാർത്ഥനാമം നാരായണൻ മാരാർ).
പതിനൊന്നാം വയസിൽ നെട്ടിശ്ശേരി ക്ഷേത്രത്തിലായിരുന്നു അരങ്ങേറ്റം.
താണിക്കുടം ഭഗവതി ക്ഷേത്രത്തിലെ സ്ഥിരം വാദ്യക്കാരനായി ഉദ്യോഗം വഹിക്കുന്നു.
17ാം വയസ്സിൽ ഇലഞ്ഞിത്തറ മേളത്തിന്റെ മുൻനിരയിൽ കൊട്ടിതുടങ്ങിയ അനിയൻ മാരാർ 35 വർഷത്തോളം തൃശ്ശൂർ പൂരത്തിലെ പാറമേക്കാവ് മേളത്തിൽ പങ്കാളിയായി.
2006 ൽ പാറമേക്കാവിന്റെ പകൽപൂരത്തിന് പ്രാമാ ണ്യം വഹിച്ചു.
2011 ൽ തിരുവമ്പാടി വിഭാഗത്തിന്റെ മേളപ്രമാണിയായി തിരഞ്ഞെടുക്കപ്പെട്ടു.
2023 തൃശ്ശൂർ പൂരം പാറമേക്കാവ് വിഭാഗം ഇലഞ്ഞിത്തറ മേളം പ്രമാണിയായി തിരഞ്ഞെടുക്കപ്പെട്ടതോടുകൂടി ഇരുവിഭാഗങ്ങളുടേയും പ്രധാന മേളങ്ങൾക്ക് പ്രാമാണ്യം വഹിക്കുന്ന ആദ്യ വ്യക്തിത്വം കൂടി ആയി കിഴക്കൂട്ട് അനിയൻ മാരാർ .
സംസ്ഥാനത്ത് അറിയപ്പെടുന്ന മറ്റു പൂരങ്ങൾക്കും വേലകൾക്കും പ്രാമാണ്യം വഹിച്ചിട്ടുണ്ട്.
അങ്കണവാടി അധ്യാപികയായ ചന്ദ്രികയാണ് ഭാര്യ.
മക്കൾ മഹേഷ്, മനോജ്.
ഇരുവരും പ്രഗല്ഭരായ ചെണ്ടവിദഗ്ദരാണു് പുരസ്‌കാരങ്ങൾ കേരള സർക്കാരിന്റെ പരമോന്നത വാദ്യകലാ പുരസ്കാരമായ പല്ലാവൂർ പുരസ്‌കാരം (2020) സംഗീത നാടക അക്കാദമി ഗുരുപൂജ പുരസ്കാരം (2010) ശ്രീപദ്മനാഭ കലാക്ഷേത്ര പുരസ്‌കാരം 2017 (തിരുവനന്തപുരം) ആലിപ്പറമ്പ് ശിവരാമ പൊതുവാൾ സ്മാരക വാദ്യ പ്രവീണ  പുരസ്കാരം 2017 (മണ്ണാർക്കാട്) കർമ്മശ്രേഷ്ഠ പുരസ്കാരം - ധ്വനി 2017 (പല്ലാവൂർ ത്രയം അനുസ്മരണ സമിതി) വാദ്യകലാസാർവ്വഭൗമൻ പുരസ്‌കാരം - ചിനക്കത്തൂർ പൂരം 2016 കീർത്തിപത്രം 2016 (അന്നമനട ത്രയം അനുസ്മരണ സമിതി) കലാനിധി' പുരസ്കാരം 2015 (കേരള ക്ഷേത്രവാദ്യകലാ അക്കാദമി) 'കലാചാര്യ' പുരസ്‌കാരം 2008 (അഖില കേരള മാരാർ  ക്ഷേമ സഭ) 'ധന്വന്തരി പുരസ്‌കാര പ്രശസ്തീപത്രം (പെരിങ്ങാവ് ദേവസ്വം ശ്രീ ധന്വന്തരി ക്ഷേത്രം) മേളകലാരത്നം പുരസ്‌കാരം (ഒല്ലൂക്കര) നെട്ടിശ്ശേരി ശിവ ശാസ്താ പുരസ്‌കാരം 2023 അവലംബം ↑ ↑ ↑ അർഹതക്ക് അംഗീകാരം ലഭിക്കും -അനിയൻ മാരാർ (മാധ്യമം) ↑ മലയാളമനോരമ ദിനപത്രം 2012 മേയ് 1, തൃശ്ശൂർ പതിപ്പ് പുറം-2.
കിഴക്കേകല്ലട ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ കൊല്ലം ജില്ലയിൽ നിന്നും 20കിലോമീറ്റർ ദൂരത്തിൽ സ്ഥിതിചെയ്യുന്ന ഗ്രാമമാണ് കിഴക്കേകല്ലട .
കല്ലടയാറിനാൽ ചുറ്റപ്പെട്ട്  കാണപ്പെടുന്ന പ്രദേശമാണിത്.
ചിറ്റുമല,കിഴക്കേകല്ലട
പ്രധാന വിദ്യാഭ്യാസ സ്ഥാപനങ്ങൾ സി വി കെ എം ഹയർസെക്കന്ററി സ്കൂൾ കെ പി എസ് പി എം വൊക്കേഷണൽ ഹയർസെക്കന്ററി സ്കൂൾ സെൻറ് ഫ്രാൻസിസ് യുപി  സ്കൂൾ സെന്റ് ജോസഫ് ഇന്റർ നാഷണൽ സ്കൂൾ ഗവ .
ലോവർ പ്രൈമറി സ്കൂൾ എം സി ഇ എം ഹയർസെക്കന്ററി സ്കൂൾ ആരാധനാലയങ്ങൾ തിരുവട്ട മഹാദേവ ക്ഷേത്രം ശ്രീ ദുർഗ്ഗാദേവീ ക്ഷേത്രം സെൻറ് ഫ്രാൻസിസ് സേവിയർ ചർച്ച് കൊടുവിള സെന്റ് ആന്റണീസ് ചർച്ച്
കിഴക്കിന്റെ കാതോലിക്കോസ് (വിവക്ഷകൾ)
കിഴക്കിന്റെ കാതോലിക്കോസ് കിഴക്കിന്റെ സഭയുടെ അദ്ധ്യക്ഷന്മാരായ സെലൂക്യ-ടെസിഫോൺ വലിയ മെത്രാപ്പോലീത്താമാരുടെ അഥവാ
കിഴക്കിന്റെ സഭയുടെ കാതോലിക്കോസ്-പാത്രിയാർക്കീസുമാരുടെ സ്ഥാനനാമമാണ്.
കിഴക്കിന്റെ സഭയുടെ ആധുനിക ശാഖകളായ കിഴക്കിന്റെ അസ്സീറിയൻ സഭയുടെയും പുരാതന പൗരസ്ത്യ സഭയുടെയും തലവന്മാർ കിഴക്കിന്റെ കാതോലിക്കോസ് എന്ന് വിളിക്കപ്പെടുന്നു.
ഇതിനുപുറമെയുള്ള ഉപയോഗങ്ങൾ: കിഴക്കിന്റെ മഫ്രിയോനോ , പലപ്പോഴും കിഴക്കിന്റെ കാതോലിക്കോസ് എന്ന് വിളിക്കപ്പെട്ടിട്ടുള്ള സുറിയാനി ഓർത്തഡോക്സ് സഭയുടെ സസാനിയൻ സാമ്രാജ്യത്തിലെ വിഭാഗത്തിന്റെ അദ്ധ്യക്ഷൻ.
പൗരസ്ത്യ കാതോലിക്കയും മലങ്കര മെത്രാപ്പോലീത്തയും , 1912 മുതൽ മലങ്കര ഓർത്തഡോക്സ് സുറിയാനി സഭയുടെ അദ്ധ്യക്ഷൻ.
പൗരസ്ത്യ ക്രിസ്തീയതയുടെ വിവിധ സഭകളുടെ അദ്ധ്യക്ഷന്മാർ, പ്രത്യേകിച്ച് കാതോലിക്കോസ് അദ്ധ്യക്ഷന്മാരായിരിക്കുന്ന ഓറിയന്റൽ ഓർത്തഡോക്സ് സഭകൾ , പൗരസ്ത്യ ഓർത്തഡോക്സ് സഭകൾ .
കിഴക്കേ ചേരാനല്ലൂർ
എറണാകുളം ജില്ലയിൽ കുന്നത്തുനാട് താലൂക്കിൽ കാലടിയ്ക്കടുത്ത് പെരിയാറിന്റെ കരയിൽ സ്ഥിതിചെയ്യുന്ന ഒരു ഗ്രാമമാണ് ചേരാനല്ലൂർ .
കൂവപ്പടി ഗ്രാമപഞ്ചായത്തിന്റെ ഭാഗമാണ് ഈ സ്ഥലം.
എറണാകുളം ജില്ലയിൽ തന്നെ, പെരിയാറിന്റെ കരയിൽ തന്നെയായി മറ്റൊരു ചേരാനല്ലൂരുള്ളതിനാലും അത് ഈ ചേരാനല്ലൂരിന്റെ പടിഞ്ഞാറായതിനാലും, കിഴക്കേ ചേരാനല്ലൂർ എന്നും ഈ ഗ്രാമം അറിയപ്പെടുന്നു.
ട ചരിത്രം
ചേരാൻ നല്ല ഊര് എന്നത് ലോപിച്ചാണ് ചേരാനല്ലൂർ എന്ന പേരുണ്ടായതെന്ന് വിശ്വസിയ്ക്കപ്പെടുന്നു.
എന്നാൽ, ചേരമാൻ പെരുമാളുടെ നല്ല ഊര് എന്നതാണ് ചേരാനല്ലൂരായതെന്ന് മറ്റൊരു വ്യാഖ്യാനവുമുണ്ട്.
എറണാകുളം ജില്ലയിൽ കൂവപ്പടി ഗ്രാമപഞ്ചായത്തിൽ സ്ഥിതിചെയ്യുന്ന ചേരാനല്ലൂരിലേയ്ക്ക്, എറണാകുളത്തുനിന്ന് ഏകദേശം 40 കിലോമീറ്റർ ദൂരമുണ്ട്.
ഗ്രാമത്തിന്റെ വടക്കും പടിഞ്ഞാറും ഭാഗങ്ങളിലൂടെയാണ് പെരിയാറൊഴുകുന്നത്.
പ്രസിദ്ധ തീർത്ഥാടനകേന്ദ്രമായ മലയാറ്റൂർ , ചേരാനല്ലൂരിൽ നിന്ന് ഏകദേശം എട്ട് കിലോമീറ്റർ വടക്കുമാറി പെരിയാറിന്റെ മറുകരയിൽ സ്ഥിതിചെയ്യുന്നു.
പ്രസിദ്ധ ആന വളർത്തുകേന്ദ്രമായ കോടനാടും ചേരാനല്ലൂരിന്റെ സമീപപ്രദേശമാണ്.
കൊച്ചി അന്താരാഷ്ട്ര വിമാനത്താവളത്തിലേയ്ക്ക് ചേരാനല്ലൂരിൽ നിന്ന് 11 കിലോമീറ്ററേ ദൂരമുള്ളൂ.
അങ്കമാലിയും പെരുമ്പാവൂരുമാണ് സമീപ പട്ടണങ്ങൾ.
പോസ്റ്റ് ഓഫീസ്, വിദ്യാലയങ്ങൾ, എ.ടി.എം. തുടങ്ങി സാധാരണക്കാർക്ക് ആവശ്യമായ എല്ലാ സൗകര്യങ്ങളും ലഭ്യമായ ഗ്രാമമാണ് ചേരാനല്ലൂർ.
നൂറ്റെട്ട് ശിവാലയങ്ങളിലൊന്നായ ചേരാനല്ലൂർ മഹാദേവക്ഷേത്രം , സെന്റ് ഫ്രാൻസീസ് സേവ്യർ ദേവാലയം എന്നീ ആരാധനാലയങ്ങൾ ചേരാനല്ലൂരിലാണ്.
2001-ലെ ദേശീയ സെൻസസ് പ്രകാരം ഏകദേശം അമ്പതിനായിരം ആളുകൾ താമസിയ്ക്കുന്ന ചേരാനല്ലൂരിൽ ജനസംഖ്യയിൽ ഹിന്ദു - ക്രിസ്ത്യൻ മതവിശ്വാസികളാണ് മുന്നിട്ടുനിൽക്കുന്നത്.
ഏകദേശം 96 ശതമാനം ആളുകളും സാക്ഷരരാണ്.
കൂടംകുളം സമരം ഇംഗ്ലീഷ് വിലാസം https://ml.wikipedia.org/wiki/Kudankulam_Protest
ഇന്ത്യയിലെ ഏറ്റവും വലിയ ആണവനിലയ സമുച്ചയമായ തമിഴ്‌നാട്ടിലെ കൂടംകുളം ആണവനിലയത്തിനെതിരെ പീപ്പിൾസ് മൂവ്മെന്റ് എഗയ്‌നിസ്റ്റ് ന്യൂക്ലിയർ എനർജി എന്ന സംഘടനയുടെ നേതൃത്വത്തിൽ നടക്കുന്ന സമരമാണ് കൂടംകുളം സമരം.
എസ്.പി. ഉദയകുമാർ എന്ന സാമൂഹ്യ പ്രവർത്തകനാണ് ഈ ജനകീയ സമരസമിതിയെ നയിക്കുന്നത്.
സാധാരണക്കാരായ തമിഴ്‌ജനതയാണ് ആണവപദ്ധതിക്കെതിരായ ഈ സമരത്തിൽ അണിനിരന്നിട്ടുള്ളത്.
സമര ചരിത്രം
1988ൽ റഷ്യൻ പ്രസിഡൻറ് ഗോർബച്ചേവിന്റെ ഇന്ത്യ സന്ദർശനത്തിൽ ആണ്  കൂടംകുളം ആണവ ഉടമ്പടിയിൽ ഇന്ത്യയും റഷ്യയും ഒപ്പിട്ടത് .
അതിനു മുമ്പ് പദ്ധതി ആസുത്രണ വേളയിൽ 1980കളിൽ തന്നെ സമീപ പ്രദേശങ്ങളായ തിരുനെൽ‌വേലി , കന്യാകുമാരി , തൂത്തുക്കുടി എന്നീ ജില്ലകളിൽ ആണവനിലയത്തിനെതിരെയുള്ള ജനകീയ സമരങ്ങൾ തുടങ്ങി.
1991ൽ സോവിയറ്റ് യൂണിയൻ തകർന്നതോടെ പദ്ധതി പ്രവർത്തനങ്ങൾ സ്തംഭിച്ചു.
1997 ൽ വീണ്ടും കൂടങ്കുളം പദ്ധതി പുനരാരംഭിക്കാനുള്ള കരാറിൽ ഏർപ്പെട്ടു.
ജപ്പാനിലെ ഫുക്കുഷിമ ആണവദുരന്തത്തിന്റെ പശ്ചാത്തലത്തിലാണ്‌ കുടുംകുളം സമരം ശക്തിപ്പെട്ടത്.
കൂടംകുളം ആണവനിലയത്തിനെതിരെയുള്ള നിരവധി സമരങ്ങൾ സംയോജിപ്പിച്ച് ആണവോർജ വിരുദ്ധ ജനകീയ പ്രസ്ഥാനം എന്ന പേരിൽ ഒരു കൂട്ടായ്മ രൂപീകരിച്ചു.
സ്ത്രീകളുടെയും യുവാക്കളുടെയും കുട്ടികളുടെയും മുതിർന്നവരുടെയും പൂർണപങ്കാളിത്തത്തോടെയുള്ള ജനകീയ സഹനസമരം ശക്തിയാർജിക്കുന്നത് രണ്ടായിരാമാണ്ടോടെയാണ് .
കടൽക്കരയിലെ ഇടിന്തകരൈ, കൂടങ്കുളം, കൂട്ടപ്പുള്ളി, മണപ്പാട് എന്നീ ഗ്രാമങ്ങളിലെ ജനങ്ങൾ ആണ് ഇന്ന് സമരത്തിൽ മുഖ്യ പങ്കു വഹിക്കുന്നത്.
സാധാരണ ഗ്രാമീണർ, പ്രത്യേകിച്ച് സ്ത്രീകളാണ് ഇടിന്തകരൈയിലെ സെൻറ് ലൂർദ് മാതാ പള്ളിക്കു മുന്നിൽ പന്തൽകെട്ടി നടത്തുന്നത് .
സമരത്തിനെതിരെ സർക്കാർ നീക്കങ്ങൾ
സമരക്കാർക്കെതിരേ (സ്ത്രീകളും കുട്ടികളുമടക്കം) നിരവധി അതിക്രമങ്ങൾ നടന്നിട്ടുണ്ട്.
കൂടങ്കുളത്തേക്ക് ഐക്യദാർഢ്യവുമായി എത്തുന്നവരെയെല്ലാം പൊലീസ് വഴിയിൽ തടഞ്ഞു .
തൂത്തുക്കുടിയിലെ മണപ്പാട് മത്സ്യത്തൊഴിലാളികൾ നടത്തിയ സമരത്തിനെതിരെ നടന്ന പൊലീസ് വെടിവെപ്പിൽ അന്തോണി രാജ് എന്നയാൽ മരണപ്പെട്ടു.
കടൽസമർപ്പണസമരം നടത്തുന്നവരെ ഭയപ്പെടുത്താൻ വേണ്ടി കോസ്റ്റ് ഗാർഡുകളുടെ വിമാനം വളരെ താഴ‌്ന്നു പറന്നപ്പോൾ പേടിച്ചു കടലിൽ വീണ് സഹായ ഫ്രാൻസിസ് എന്നയാൾ മരിച്ചു .
ഇന്ത്യയിലെ ഊർജപ്രശ്‌നം പരിഹരിക്കരുതെന്ന് നിർബന്ധമുള്ള ശക്തികളാണ് സമരത്തിന്  പിന്നിൽ പ്രവർത്തിക്കുന്നതെന്ന വിമർശനമുയർന്നിട്ടുണ്ട്.
കൂടംകുളം ആണവ നിലയത്തിനെതിരായ പ്രക്ഷോഭത്തിന് പിന്നിൽ അമേരിക്കയിലെയും സ്‌കാൻഡിനേവിയൻ രാജ്യങ്ങളിലെയും എൻ.ജി.ഒകളാണെന്ന് ഇന്ത്യൻ പ്രധാനമന്ത്രി  ആരോപണമുന്നയിച്ചിട്ടുണ്ട് കോടതി വിധി
കൂടങ്കുളം ആണവ നിലയത്തിനു പ്രവർത്തനാനുമതി നൽകി കൊണ്ട് സുപ്രീം കോടതി വിധി പ്രഖ്യാപിച്ചു.
ജനങ്ങളുടെ സുരക്ഷക്ക് ഭീഷണിയാവരുത് എന്നും കോടതി പറഞ്ഞു.
സമരക്കാർക്കെതിരെ രജിസ്റ്റർ ചെയ്ത എല്ലാ ക്രിമിനൽ കേസുകളും പിൻവലിക്കാൻ നടപടിയെടുക്കണമെന്നും കോടതി പറഞ്ഞു.
അവലംബം ↑ http://www.thehindu.com/news/states/tamil-nadu/udayakumar-taken-away-by-supporters/article3884421.ece ↑ {{ cite news }} : Check date values in: | accessdate= and | date= ( help ) ↑ http://www.ndtv.com/article/india/kudankulam-row-petition-in-supreme-court-to-stop-fuel-loading-at-plant-265612 ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ http://ibnlive.in.com/news/v-s-achuthanandan-returns-without-koodankulam-visit/293110-60-116.html%5Bപ്രവർത്തിക്കാത്ത+കണ്ണി%5D ↑ http://newstrackindia.com/newsdetails/2012/09/10/336--One-killed-as-anti-Kudankulam-protests-turn-violent-Third-Lead-.html ↑ http://www.thehindu.com/news/national/manmohan-criticises-ngos-for-protests-in-kudankulam/article2924905.ece ↑ {{ cite news }} : Check date values in: | accessdate= and | date= ( help ) ↑ പുറത്തേക്കൂള്ള കണ്ണികൾ മലയാളം വാരിക, 2012 ഏപ്രിൽ 27 Archived 2016-03-06 at the Wayback Machine .
ദ എക്കണോമിസ്റ്റ്, 2012 മാർച്ച് 10 മലയാളം വാരിക, 2012 ജൂൺ 15 Archived 2016-03-06 at the Wayback Machine .
കൂടത്തായി കൂടത്തായി കൂടത്തായി 11°24′00″N 75°57′17″E ﻿ / ﻿ 11.399923°N 75.954795°E ﻿ / 11.399923; 75.954795 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് ഭരണസ്ഥാപനം(ങ്ങൾ) ' ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 1179 ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 673573 +0495 സമയമേഖല UTC +5:30 പ്രധാന ആകർഷണങ്ങൾ
കേരളത്തിലെ കോഴിക്കോട് ജില്ലയിൽ താമരശ്ശേരി താലൂക്കിൽ  സ്ഥിതിച്ചെയ്യുന്ന ഒരു ഗ്രാമമാണ് കൂടത്തായി .
സംസ്ഥാനപാത 34ൽ  ഉൾപ്പെടുന്നു.
നാസർ ഫൈസി കൂടത്തായിയുടെ  നാടാണ്‌ .
വളരെ പ്രമാദമായ കൂടത്തായി കൂട്ടകൊലകേസ് നടന്നത് ഇവിടെയാണ്.
2001 ലെ സെൻസസ് പ്രകാരം  ജനസംഖ്യ ആണ് ഇവിടെ ഉണ്ടായിരുന്നത്.
ഇതിൽ പുരുഷന്മാരും സ്ത്രീകളുമാണ്.
കൂടം ഇംഗ്ലീഷ് വിലാസം https://ml.wikipedia.org/wiki/Sledgehammer കൂടം
സാധാരണയായി കരിങ്കല്ല് ഉടയ്ക്കാനായി ഉപയോഗിക്കുന്ന, രണ്ടു ഭാഗവും ഒരുപോലെയിരിക്കുന്ന ഭാരമേറിയ ചുറ്റികയാണ് കൂടം .
ഉപയോഗത്തിനനുസരിച്ച് കൂടത്തിന് രണ്ടുതരത്തിലുള്ള പിടിയിടാറുണ്ട്.
ലഘുവായ പണികൾക്കായി നീളം കുറഞ്ഞ സാധാരണ മരപ്പിടിയുറപ്പിക്കുമ്പോൾ വലിയ പാറ പൊട്ടിക്കുന്നതിന് വളയുന്ന മയമുള്ള മരപ്പിടിയും കൂടത്തിൽ ഉറപ്പിക്കുന്നു.
പുറത്തേക്കുള്ള കണ്ണികൾ Sledgehammers എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂടംകുളം ആണവനിലയം ഇംഗ്ലീഷ് വിലാസം https://ml.wikipedia.org/wiki/Koodankulam_Nuclear_Power_Plant
തമിഴ്‌നാട്ടിലെ തിരുനെൽ‌വേലി ജില്ലയിലുള്ള ആണവനിലയമാണ് കൂടംകുളം ആണവനിലയം .1988 ൽ ഇന്ത്യൻ പ്രധാനമന്ത്രി രാജീവ് ഗാന്ധിയും സോവിയറ്റ് പ്രസിഡന്റ് മിഖായേൽ ഗോർബച്ചോവും തമ്മിൽ നടന്ന കരാറിലാണ് ഇതുമായി ബന്ധപ്പെട്ട ആദ്യ നയരേഖ രൂപപ്പെടുന്നത്.
2001-ൽ വിശദമായ പദ്ധതിരേഖയിൽ ഇരുരാജ്യങ്ങളും ഒപ്പുവെച്ചു.
2002 മെയ് മാസത്തിൽ നിർമ്മാണപ്രവർത്തനങ്ങൾ ആരംഭിച്ചു .
റഷ്യൻ സാങ്കേതിക സഹായത്തോടെയാണ് 13,000 കോടി രൂപ ചെലവിൽ കൂടംകുളത്ത് ആണവോർജ നിലയം പണിയുന്നത്.
കൂടംകുളം ആണവവൈദ്യുതിനിലയത്തിൽ നിർമ്മാണത്തിലിരിക്കുന്ന 1,000 മെഗാവാട്ട് ഉത്പാദനക്ഷമതയുള്ള ആദ്യ യൂണിറ്റ് പ്രവർത്തനസജ്ജമാക്കുന്നതിന് മുന്നോടിയായുള്ള ഹോട്ട് റൺ അടുത്തിടെയാണ് ആരംഭിച്ചത്.
കൂടംകുളത്തെ രണ്ട് റിയാക്ടറുകളിൽനിന്നുമായുള്ള മൊത്തം 2,000 മെഗാവാട്ട് വൈദ്യുതി ഉത്പാദനത്തിൽ തമിഴ്‌നാടിന് 925 മെഗാവാട്ട് വൈദ്യുതിവിഹിതവും കേരളത്തിന് 266 മെഗാവാട്ടും കർണാടകത്തിന് 442 മെഗാവാട്ടും പുതുച്ചേരിക്ക് 67 മെഗാവാട്ടും വൈദ്യുതിവിഹിതം നൽകാനാണ് തീരുമാനം.
എന്നാൽ ഈ പദ്ധതിക്കെതിരെ ജനകീയ പ്രക്ഷോഭങ്ങൾ ശക്തമാണ്.
കൂടംകുളത്ത് 1,000 മെഗാവാട്ട് വീതമുള്ള രണ്ട് റഷ്യൻ റിയാക്ടറുകൾ ഉപയോഗിക്കാനാണ് തീരുമാനിച്ചിരിക്കുന്നത്.
റഷ്യൻ റിയാക്ടറും അതിന്റെ ഉപകരണങ്ങളും റഷ്യൻ നിർമ്മിതമായതിനാൽ  ഇതിന്റെ ഇന്ധനം പൂർണ്ണമായി ഇറക്കുമതി ചെയ്യേണ്ടി വന്നേയ്ക്കും.
സമ്പുഷ്ട യുറേനിയം ആണ് ഇതിനു വേണ്ട ഇന്ധനം.
ഇന്ത്യക്ക് യുറേനിയം സമ്പുഷ്ടീകരിക്കാനുള്ള പ്ലാന്റ് ഇല്ലാത്തതിനാലാണിത്.
ആശങ്കകൾ കടൽത്തീരത്ത് സ്ഥിതിചെയ്യുന്നതിനാൽ ഈ നിലയം സുനാമി പോലുള്ള അപ്രതീക്ഷിത പ്രകൃതിക്ഷോഭങ്ങളുടെ കൈപ്പിടിക്കുള്ളിലാണ്.
ആണവനിലയത്തിന്റെ 5 കിലോമീറ്റർ ചുറ്റളവിൽ ജനവാസം പാടില്ല എന്ന നിബന്ധന ഇവിടെ പാലിച്ചിട്ടില്ല.
നിലയത്തിൽ നിന്നും ഒരു കിലോമീറ്ററിനുള്ളിലാണ് സുനാമിപീഡിതരെ പാർപ്പിച്ചിട്ടുള്ള കെട്ടിടം.
എന്നാൽ, ജപ്പാനിലെ ഫുകുഷിമ ആണവ നിലയം പോലെ ആണവച്ചോർച്ചയുണ്ടാവുമോ എന്ന ആശങ്കയുടെ അടിസ്ഥാനത്തിൽ പരിസ്ഥിതി പ്രവർത്തകരും നാട്ടുകാരും കൂടംകുളം ആണവ നിലയത്തിനെതിരെ പ്രക്ഷോഭത്തിലാണ്.
അതേസമയം, ആണവ നിലയം സുരക്ഷിതമാണെന്നാണ് വിദഗ്ദ്ധ സമിതി പ്രധാന മന്ത്രിക്ക് നൽകിയത്.
ഈ ജനകീയ സമരത്തിനു പിന്നിൽ വിദേശകരങ്ങളുണ്ടെന്ന സംശയത്തെ തുടർന്ന് ഇതേപ്പറ്റി അന്വേഷിക്കാൻ കേന്ദ്ര സർക്കാർ ഇന്റലിജൻസ് ബ്യൂറോയെ ചുമതലപ്പെടുത്തി.
ഇതുമായി ബന്ധപ്പെട്ട് വിദേശത്തുനിന്നു ലഭിക്കുന്ന സഹായധനത്തെക്കുറിച്ചുള്ള വിശദാംശങ്ങൾ അറിയിക്കാനാവശ്യപ്പെട്ട്, കൂടംകുളം സമരവുമായി ബന്ധമുള്ള ആറു സന്നദ്ധസംഘടനകൾക്ക് ആഭ്യന്തര മന്ത്രാലയം നോട്ടീസ് നൽകിയിട്ടുണ്ട്.
ഇതിനിടയിൽ ആണവ വൈദ്യുത നിലയത്തിലെ ശാസ്ത്രജ്ഞർക്ക് വധഭീഷണി നിലനിൽക്കുന്നുണ്ട്.
ആണവനിലയം ബോംബ് വെച്ചു തകർക്കുമെന്നുള്ള ഭീഷണിക്കത്തുകളും ആണവനിലയം അധികൃതർക്ക് ലഭിച്ചിരുന്നു.
ഇതേത്തുടർന്ന് നിലയം കനത്ത സുരക്ഷാസംവിധാനത്തിലാണ്.
ഊർജ്ജോൽപാദനത്തിന്റെ ആദ്യ പ്രക്രിയയായ ചെയിൻ റിയാക്ഷൻ 2013 ജൂലൈ 13 അർദ്ധരാത്രിയോടെ ഔദ്യോഗികമായി ആരംഭിച്ചു.
അവലംബം പുറത്തേയ്ക്കുള്ള കണ്ണികൾ Nuclear Power Corporation of India Ltd മലയാളം വാരിക, 2012 ഏപ്രിൽ 27 Archived 2016-03-06 at the Wayback Machine .
കൂടത്തായി കൂട്ടക്കൊലക്കേസ്
സ്വത്തുക്കൾ തട്ടിയെടുക്കാനായി 2002 മുതൽ 2016 വരെയുള്ള കാലയളവിൽ ജോളി ജോസഫ് എന്ന യുവതി നടത്തിയ ആസൂത്രിത കൊലപാതക പരമ്പരയാണ് കൂടത്തായി കൂട്ടക്കൊല എന്നറിയപ്പെടുന്നത്.
14 വർഷത്തിനിടെ കോഴിക്കോട് ജില്ലയിലെ കൂടത്തായിൽ ഒരു കുടുംബത്തിലെ ആറ് പേരുടെ കൊലപാതകം നടന്നു.
പ്രതി കുടുംബത്തിൽ നിന്നുള്ള സ്ത്രീയാണെന്ന് ലോകം ഞെട്ടലോടെയാണ് അറിഞ്ഞത്.
പ്ലസ്ടു യോഗ്യത മാത്രമുള്ള ഒരു വീട്ടമ്മ എൻ.ഐ.ടി. പ്രൊഫസറായി വേഷം കെട്ടിയതും സയനൈഡ് ഉപയോഗിച്ചു ബന്ധുക്കളെ കൊലപ്പെടുത്തിയതുമെല്ലാം കേരളം നടുക്കത്തോടെ കേട്ടു.
2019 ഒക്ടോബർ അഞ്ചിനായിരുന്നു മുഖ്യപ്രതി ജോളി അറസ്റ്റിലായത്.
വിദ്യാഭ്യാസ വകുപ്പ് ഉദ്യോഗസ്ഥൻ കൂടത്തായി പൊന്നാമറ്റം ടോം തോമസ് (66), ഭാര്യ റിട്ട.
അധ്യാപിക അന്നമ്മ തോമസ് (58) മകൻ റോയ് തോമസ് (40), അന്നമ്മയുടെ സഹോദരൻ എം.എം. മാത്യു മഞ്ചാടിയിൽ (68), ടോം തോമസിന്റെ സഹോദരന്റെ മകനായ ഷാജു സ്‌കറിയയുടെ മകൾ ആൽഫൈൻ (2), ഷാജു സ്‌കറിയയുടെ ഭാര്യ സിലി (44) എന്നിവരാണു കൊല്ലപ്പെട്ടത്.
ബന്ധുക്കളുടെ മരണത്തിൽ സംശയം പ്രകടിപ്പിച്ച് ടോം തോമസിന്റെ മകൻ റോജോ തോമസ് 2019  ജൂലൈയിലാണ് കോഴിക്കോട് റൂറൽ ജില്ലാ പൊലീസ് മേധാവിക്കു പരാതി നൽകുന്നത്.
എന്നാൽ സ്വത്തുതർക്കമെന്ന നിഗമനത്തിൽ അന്വേഷണം മുന്നോട്ടുപോയില്ല.
ഇതിനിടെ കെ.ജി. സൈമൺ റൂറൽ ജില്ലാ പൊലീസ് മേധാവിയായി ചുമതലയേറ്റെടുത്തു.
പരാതി വീണ്ടും അദ്ദേഹത്തിന്റെ മുന്നിലെത്തി.
സ്പെഷൽ ബ്രാഞ്ച് സബ് ഇൻസ്പെക്ടർ ജീവൻ ജോർജിനെ അന്വേഷണത്തിനായി ചുമതലപ്പെടുത്തി.
ആറു മരണങ്ങളിലും ദുരൂഹതയുണ്ടെന്നും കൊലപാതക സാധ്യത ഉണ്ടെന്നുമായിരുന്നു ജീവൻ ജോർജിന്റെ അന്വേഷണ റിപ്പോർട്ട്.
ജില്ലാ സി ബ്രാഞ്ച് ഡി.വൈ.എസ്.പി. ആർ. ഹരിദാസന്റെ നേതൃത്വത്തിൽ നടന്ന അന്വേഷണത്തിൽ ആറു മരണങ്ങളും കൊലപാതകമാണെന്ന് ഉറപ്പിച്ചതോടെയാണ് കല്ലറ തുറക്കാൻ തീരുമാനിച്ചത്.
ഒക്ടോബർ നാലിന് അന്വേഷണ സംഘം സെമിത്തേരിയിലെ കല്ലറകൾ നീക്കിയതിന് പിന്നാലെയായിരുന്നു അറസ്റ്റ്.
ജോളിക്ക് പിന്നാലെ  ഇവർക്കു സയനൈഡ് എത്തിച്ചു നൽകിയ ബന്ധു മഞ്ചാടിയിൽ എം.എസ്. മാത്യു, സ്വർണപ്പണിക്കാരനായ പ്രജികുമാർ എന്നിവരെയും അറസ്റ്റ് ചെയ്തു.
ടോം തോമസിന്റെ സ്വത്ത് തട്ടിയെടുക്കാൻ വ്യാജ ഒസ്യത്തുണ്ടാക്കാൻ സഹായിച്ച സി.പി.എം. കട്ടാങ്ങൽ മുൻ ലോക്കൽ സെക്രട്ടറി ഇ.
മനോജ്കുമാർ, വ്യാജ ഒസ്യത്ത് സാക്ഷ്യപ്പെടുത്തിയ നോട്ടറി അഡ്വ.
സി. വിജയകുമാർ എന്നിവരെ പിന്നീട് റോയ് തോമസ് വധക്കേസിൽ പ്രതി ചേർത്തു.
കൊല്ലപ്പെട്ട സിലിയുടെ ശരീരത്തിൽ സയനൈഡിന്റെ അംശമുണ്ടെന്നു ശാസ്ത്രീയ പരിശോധനയിൽ കണ്ടെത്തി.
സയനൈഡ് ഉള്ളിൽ ചെന്നാണ് റോയ് തോമസിന്റെ മരണമെന്ന് പോസ്റ്റ്മോർട്ടം റിപ്പോർട്ടിൽ വ്യക്തമായിരുന്നു.
റോയ് തോമസിന്റെ മൃതദേഹം മാത്രമാണ് പോസ്റ്റ്‌മോർട്ടം നടത്തിയത്.
മറ്റ് അഞ്ച് കൊലപാതകങ്ങളിലും ജോളി തന്റെ സ്വാധീനം ഉപയോഗിച്ച് പോസ്റ്റ്മോർട്ടം നടത്താതെ സംസ്‌കരിച്ചെന്നാണ് അന്വേഷണസംഘത്തിന്റെ വിശദീകരണം.
കൂടപ്പിറപ്പ്
വയലാർ രാമവർമ ഗാനങ്ങളെഴുതിയ ആദ്യത്തെ ചലച്ചിത്രമാണ് കൂടപ്പിറപ്പ് .
സംഗീതസംവിധാനം കെ. രാഘവൻ നിർവഹിച്ചു.
മുതുകുളം രാഘവൻ പിള്ളയും പോഞ്ഞിക്കര റാഫിയും ചേർന്ന് ഇതിന്റെ തിരക്കഥയും സംഭാഷണവും രചിച്ചു.
എച്ച്.എസ്. വേണു ഛായാഗ്രഹണവും , എം. കൃഷ്ണനും സ്വാമിനാഥനും ചേർന്ന് ശബ്ദലേഖനവും, കെ.പി. ശങ്കരൻ കുട്ടി രംഗസംവിധാനവും, സോഹൻ ലാൽ നൃത്തസംവിധാനവും, എൻ.എസ്. മണി ചിത്രസംയോജനവും നിർവഹിച്ചു.
ജെ.ഡി. തോട്ടാൻ സംവിധാനം ചെയ്ത കൂടപ്പിറപ്പ് ചന്ദ്രതാരാ പിക്ച്ചേഴ്സ് വിതരണത്തിനെത്തിച്ചു.
1956 ഒക്ടോബർ 19ന് ഈ ചിത്രം പ്രദർശനം തുടങ്ങി.
കൂടപ്പിറപ്പ് അന്നത്തെ ഒരു പരീക്ഷണ ചിത്രമായിരുന്നു.
പുതുമുഖങ്ങളായ അംബികയും പ്രേംനവാസും ആണ് ഇതിലെ നായികാനായകന്മാർ.
മറ്റു പ്രവർത്തകരും ഏറിയപങ്കും പുതുമുഖങ്ങളായിരുന്നു.
അനുഗൃഹീത കവിയും ഗാനരചയിതാവുമായ വയലാർ രാമവർമ്മ കൂടപ്പിറപ്പിലൂടെയാണ് ചലച്ചിത്ര രംഗത്തേക്കു കടന്നുവന്നത്.
പ്രസിദ്ധ കഥാകാരൻ പോഞ്ഞിക്കര റാഫി ഇതിലൂടെ തിരക്കഥാകൃത്തായി.
പ്രേം നവാസ് ടി.എസ്. മുത്തയ്യ മുതുകുളം രാഘവൻ പിള്ള ശ്രീനാരായണ പിള്ള അംബിക മിസ് കുമാരി കുമാരി തങ്കം അടൂർ പങ്കജം പിന്നണിഗായകർ
എ.എം. രാജ കെ. രാഘവൻ എം.എൽ. വസന്തകുമാരി ശാന്ത പി. നായർ അവലംബം പുറത്തേക്കുള്ള കണ്ണികൾ മലയാളം മൂവി മ്യൂസിക് ഡാറ്റാബേസിൽ നിന്ന്
കൂടരഞ്ഞി ഇംഗ്ലീഷ് വിലാസം https://ml.wikipedia.org/wiki/Koodaranji
കോഴിക്കോട് ജില്ലയിലെ ഒരു ഗ്രാമമാണ് കൂടരഞ്ഞി .
ജില്ലയുടെ കിഴക്കൻ മലയോര മേഖലയിലുൾപ്പെടുന്ന കൂടരഞ്ഞി തിരുവമ്പാടി നിയോജകമണ്ഡലത്തിന്റെ ഭാഗമാണ്‌.
കൂടരഞ്ഞിയിൽ കുടിയേറ്റം ആരംഭിക്കുന്നത് 1946 സെപ്തംബർ 24 ന് ആണ്.
പനക്കച്ചാൽ മലമുകളിലും മറ്റും അതിനു മുമ്പ് ആദിവാസികൾ അധിവസിച്ചിരുന്നു.
കൂടരഞ്ഞിയുടെ കുടിയേറ്റ ചരിത്രം സാഹസികരും, ദൃഢചിത്തരും ത്യാഗികളുമായ ഒരു ജനതയുടെ ആവേശം ജനിപ്പിക്കുന്ന കഥയാണ്.
ഇരുവഞ്ഞിപ്പുഴയോട് കൂടിച്ചേരുന്ന പുഴയുടെ നീർതടപ്രദേശമായ കൂടരഞ്ഞിയുടെ പേർ വന്നത് അങ്ങനെയാണെന്ന് പഴമക്കാർ പറയുന്നു.
1948-ൽ 125 ഓളം കുടുംബങ്ങൾ കൂടരഞ്ഞി പ്രദേശത്ത് താമസിച്ചിരുന്നതായി ലഭ്യമായ രേഖകളിൽ കാണുന്നു.
കുടിയേറ്റത്തിന്റെ ആദ്യ വർഷങ്ങളിൽ കർഷകർ മരക്കൊമ്പുകളിലുള്ള ഏറുമാടങ്ങളിൽ താമസിച്ചും മലമ്പനിയോടും കാട്ടുമൃഗങ്ങളോടും മല്ലടിച്ചും ജീവിത പോരാട്ടം തുടർന്നു.
ആദ്യകാലത്ത് കർഷകരെ ജോലിക്ക് സഹായിച്ചിരുന്നത് മുക്കം, കുന്ദമംഗലം, അരീക്കോട്  പ്രദേശങ്ങളിലെ കർഷക തൊഴിലാളികളായിരുന്നു.
അറുപതുകളുടെ ആരംഭത്തോടെ മലപ്പുറം ജില്ലയുടെ വിവിധ ഭാഗങ്ങളിൽ നിന്നും എത്തിയ കർഷകത്തൊഴിലാളികൾ കൂടരഞ്ഞിയുടെ കാർഷിക പുരോഗതിക്ക് ആക്കം കൂട്ടി.
ചിറ്റൂർ തുടങ്ങിയ പാലക്കാടൻ പ്രദേശങ്ങളിൽ നിന്ന് തൊഴിലാളികൾ എത്തിത്തുടങ്ങി.
1948-ൽ കുടിയേറ്റ കർഷകർ ഒത്തുചേർന്ന് നിർമ്മിച്ച കൂടരഞ്ഞിയിലെ വി.സെബസ്റ്റ്യാനോസിന്റെ ദേവാലയമാണ് ആദ്യത്തെ പൊതുസ്ഥാപനം.
1962-ൽ കൂടരഞ്ഞി ഹൈസ്ക്കൂൾ ആരംഭിക്കുകയും, 1968-ൽ കൂടരഞ്ഞി സർവ്വീസ് സൊസൈറ്റി സർവ്വീസ് സഹകരണ ബാങ്കായി ഉയർത്തുകയും ചെയ്തു.
1970-72 കാലഘട്ടത്തിൽ ഗ്രാമത്തിൽ വൈദ്യുതി എത്തി.
പഞ്ചായത്തിൽ ആദ്യം കൂമ്പാറയിലും പിന്നീട് കൂടരഞ്ഞിയിലും ബസ് സർവ്വീസ് ആരംഭിച്ചു.
ഉരുൾപൊട്ടൽ, ശക്തിയായ കാറ്റ് തുടങ്ങിയ പ്രകൃതിക്ഷോഭങ്ങൾ മനുഷ്യനും കൃഷിക്കും ഇടക്കിടെ നാശം വിതച്ചിട്ടുണ്ട്.
തമ്പുരാൻ കൊല്ലി മലയിടിച്ചിലും, നാലുപേരുടെ ജീവൻ അപഹരിച്ച 1991-ലെ പെരുമ്പുള ഉരുൾപൊട്ടലും, ഒരാളുടെ ജീവൻ അപഹരിച്ച 88-ലെ സ്രാമ്പി ഉരുൾപൊട്ടലും  പഞ്ചായത്തിന്റെ ചരിത്രത്തിലെ മങ്ങാത്ത മുറിവുകളാണ്.
മുമ്പ് വനഭൂമിയായിരുന്ന ഈ പ്രദേശം വെട്ടിത്തെളിച്ച്  നെല്ലും മരച്ചീനിയും കൃഷി ചെയ്തു.
കൂടാതെ മുരിക്കിൻ കാലുകൾ നാട്ടി കുരുമുളകും തെങ്ങ്, പ്ളാവ് തുടങ്ങിയവയും കൃഷി ചെയ്തു.
ചിലയിടങ്ങളിൽ ഒന്നാ രണ്ടോ വിളവെടുപ്പിനുശേഷം ഇഞ്ചിപ്പുൽ കൃഷിക്കും പ്രചാരം ലഭിച്ചു.
രാമച്ചകൃഷി 1960-കളിൽ വലിയ പ്രചാരം നേടി.
അമ്പതുകളുടെ ഒടുവിലും അറുപതുകളിലും ഗ്രാമത്തിലെ കൃഷിക്കാരുടെ പ്രധാന വരുമാനമാർഗ്ഗം പുൽത്തൈലം, കുരുമുളക് എന്നിവയിൽ  നിന്നുമായിരുന്നു.
1946 മുതൽ കൂടരഞ്ഞി പ്രദേശത്ത് സ്ഥിരവാസമുറപ്പിച്ച കുടിയേറ്റക്കാർ സ്ഥാപിച്ച സെന്റ് സെബാസ്റ്റ്യൻസ് എലിമെന്ററി സ്കൂളാണ് കൂടരഞ്ഞിയിലെ ആദ്യത്തെ വിദ്യാലയം.
കൂമ്പാറയിൽ ആദിവാസികൾക്കുവേണ്ടി 1961-ൽ സ്ഥാപിച്ച ഗവ.
ട്രൈബൽ സ്കൂളാണ് കൂടരഞ്ഞി പഞ്ചായത്തിലെ രണ്ടാമത്തെ വിദ്യാലയം.
ആദിവാസികൾ അധികവും താമസിക്കുന്നത് കക്കാടം പൊയിൽ പ്രദേശത്താണ്.
പുതിയൊരു ഗവ.
എൽ.പി.സ്കൂൾ കക്കാടം പൊയിൽ ഇവിടുത്തെ നിവാസികൾക്ക് ലഭിക്കുകയുണ്ടായി.
1970-നു ശേഷം വന്ന ഗവൺമെന്റിന്റെ നിയമമനുസരിച്ച് സർക്കാർ സ്കൂൾ അനുവദിച്ചപ്പോൾ പൂവാറൻതോട്ടിലും, മണക്കടവിലും ഓരോ ഗവ.
എൽ.പി.സ്കൂളുകൾ ലഭിക്കുകയുണ്ടായി.
സർക്കാർ നയത്തിൽ വീണ്ടും മാറ്റം വന്നപ്പോൾ  സ്വകാര്യ മേഖലയിൽ കൂടരഞ്ഞി പ്രദേശത്ത്  വിദ്യാലയങ്ങളുണ്ടായി.
1946-ൽ കുടിയേറ്റ കർഷകർ താമസം തുടങ്ങിയ കൂടരഞ്ഞി ഗ്രാമപഞ്ചായത്തിൽ 25 വർഷങ്ങൾക്ക് ശേഷം 1971 ഡിസംബറിൽ ആദ്യമായി വൈദ്യുതി എത്തി.
കൂടരഞ്ഞി സെന്റ് സെബാസ്റ്റ്യൻസ് പള്ളിയിലേക്കാണ് ആദ്യത്തെ കണക്ഷൻ നൽകിയത്.
ഇവിടുത്തെ ജനങ്ങളിൽ മുസ്ളീങ്ങൾ, ഹിന്ദുക്കൾ എന്നിവരെ അപേക്ഷിച്ച് ക്രിസ്ത്യൻ മതവിഭാഗങ്ങൾ കൂടുതലാണ്.
കൂടരഞ്ഞിപള്ളിയിലെ വിശുദ്ധ സെബാസ്ത്യാനോസിന്റെ തിരുനാൾ  പ്രസിദ്ധമാണ്.
മലബാർ കുടിയേറ്റ മേഖലകളിൽ ഏറ്റവും അധികം നാനാജാതി മതസ്ഥർ ഒത്തുചേരുന്നതും ജനുവരി 16 മുതൽ 20 വരെ നടക്കുന്ന കൂടരഞ്ഞിപള്ളി തിരുനാളിലാണ്.
കൂടാതെ ശ്രീപോർക്കലി ഭഗവതിക്ഷേത്രത്തിലെ ഉത്സവം, ബാലഗോകുലം ശോഭയാത്ര, അയ്യപ്പൻ വിളക്ക് തുടങ്ങിയവ എല്ലാ വർഷവും നടത്തിവരുന്നു.
എല്ലാ മുസ്ളീം മഹല്ലുകളുടേയും നേതൃത്വത്തിൽ നബിദിനം സമുചിതമായി ആഘോഷിച്ചുവരുന്നു.
എല്ലാ മതവിഭാഗങ്ങളുടേയും ആഘോഷപരിപാടികളിൽ ജാതിമതചിന്തക്കതീതമായ അന്യോന്യ സഹകരണം ഉണ്ട്.
കോഴിക്കോട് നഗരത്തിൽ നിന്നും റോഡ് മാർഗ്ഗമായി 35 കിലോമീറ്റർ  സഞ്ചരിച്ചാൽ  കൂടരഞ്ഞി എത്തിച്ചേരാം.
മുക്കം , തിരുവമ്പാടി , കൂമ്പാറ , തോട്ടുമുക്കം , പൂവാറൻതോട് , കക്കാടംപൊയിൽ , കോഴിക്കോട് എന്നിവിടങ്ങളിൽനിന്നും കൂടരഞ്ഞിയിലേക്ക് ബസ് സർവ്വീസുകൾ ഉണ്ട്.
മൊത്തമായി നോക്കുമ്പോൾ കൂടരഞ്ഞി ഒരു കാർഷിക മേഖലയാണ്: നെല്ല്, മരച്ചീനി, പയറുവർഗങ്ങൾ, കായ്കറികൾ, കിഴങ്ങുവർഗങ്ങൾ തുടങ്ങിയവയും റബ്ബർ, തെങ്ങ്, കുരുമുളക് എന്നീ നാണ്യവിളകളും നഗരാതിർത്തിക്കുള്ളിൽപോലും വ്യാപകമായി കൃഷി ചെയ്യപ്പെടുന്നു.
ഇതും കാണുക സെന്റ് സെബാസ്റ്റ്യൻസ് ഹയർ സെക്കണ്ടറി സ്കൂൾ കൂടരഞ്ഞി ഗ്രാമപഞ്ചായത്ത്
കൂടംകുളം ഇംഗ്ലീഷ് വിലാസം https://ml.wikipedia.org/wiki/Koodankulam
തമിഴ്നാട്ടിലെ തിരുനെൽവേലി ജില്ലയിലെ ഒരു നഗരമാണ് കൂടങ്കുളം .
കന്യാകുമാരിയിൽ നിന്നും 24 കിലോമീറ്ററും നാഗർകോവിലിൽ നിന്ന് 36 കിലോമീറ്ററും അകലെ സ്ഥിതി ചെയ്യുന്നു.
തിരുവനന്തപുരത്തു നിന്നും 106 കിലോമീറ്ററാണ് ഇവിടേക്കുള്ള ദൂരം.
ഇവിടെ സ്ഥാപിക്കുന്ന ആണവനിലയത്തിനെതിരെ നടക്കുന്ന സമരം പ്രസിദ്ധമാണ്.
ഇതും കാണുക കൂടംകുളം ആണവനിലയം കൂടംകുളം സമരം Kudankulam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
8°11′24″N 77°42′01″E ﻿ / ﻿ 8.19013°N 77.700248°E ﻿ / 8.19013; 77.700248
കൂടരഞ്ഞി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Koodaranhi_Gramapanchayat കൂടരഞ്ഞി ഗ്രാമപഞ്ചായത്ത് കൂടരഞ്ഞി ഗ്രാമപഞ്ചായത്ത് 11°20′54″N 76°02′10″E ﻿ / ﻿ 11.348196°N 76.036127°E ﻿ / 11.348196; 76.036127 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കോഴിക്കോട് വില്ലേജ് കൂടരഞ്ഞി താലൂക്ക്‌ താമരശ്ശേരി ബ്ലോക്ക് നിയമസഭാ മണ്ഡലം തിരുവമ്പാടി ലോകസഭാ മണ്ഡലം വയനാട് ഭരണസ്ഥാപനങ്ങൾ ഗ്രാമപഞ്ചായത്ത് പ്രസിഡന്റ് സോളി ജോസഫ്‌ വൈസ് പ്രസിഡന്റ് സെക്രട്ടറി വിസ്തീർണ്ണം 98.21 km² ചതുരശ്ര കിലോമീറ്റർ വാർഡുകൾ 14 എണ്ണം ജനസംഖ്യ 16503 ജനസാന്ദ്രത 168/ ച.
മീ കോഡുകൾ • തപാൽ • ടെലിഫോൺ 673604 +91 435 സമയമേഖല UTC +5:30 പ്രധാന ആകർഷണങ്ങൾ വെള്ളച്ചാട്ടങ്ങൾ,
ജലവൈദ്യുത പദ്ധതി,
തീം പാർക്കുകൾ
കോഴിക്കോട് ജില്ലയിലെ കോഴിക്കോട് താലൂക്കിൽ കൊടുവള്ളി ബ്ളോക്ക് കൂടരഞ്ഞി വില്ലേജ് പരിധിയിൽ വരുന്ന ഗ്രാമപഞ്ചായത്താണ് 98.21 ചതുരശ്രകിലോമീറ്റർ വിസ്തീർണ്ണമുള്ള കൂടരഞ്ഞി ഗ്രാമപഞ്ചായത്ത് .
അതിരുകൾ തെക്ക്‌ - കാരശ്ശേരി, കൊടിയത്തൂർ, മലപ്പുറം ജില്ലയിലെ  ഊർങ്ങാട്ടിരി പഞ്ചായത്തുകൾ വടക്ക് -തിരുവമ്പാടി പഞ്ചായത്ത് കിഴക്ക് - മലപ്പുറം ജില്ലയിലെ ചുങ്കത്തറ, ഊർങ്ങാട്ടിരി പഞ്ചായത്തുകൾ പടിഞ്ഞാറ് - കാരശ്ശേരി, തിരുവമ്പാടി പഞ്ചായത്തുകൾ